એશિયા કપ ટૂર્નામેન્ટ માટે ટીમ ઈન્ડિયાની જાહેરાત કરી દેવામાં આવી છે. કેટલાક પરિવર્તનો પછી ટીમમાં એક નવા ચહેરાનો સમાવેશ કરવામાં આવ્યો છે. રાજસ્થાનનો ફાસ્ટ લેફ્ટી બોલર ખલીલ અહેમદને એશિયા કપ માટે ટીમમાં જગ્યા આપી દેવામાં આવી છે. રાજસ્થાનના ટોંકનો રહેવાસી ખલીલે અત્યાર સુધી 17 લિસ્ટ એ મેચ રમી છે જેમાં તેને 28 વિકેટ પોતાના નામે કરી છે. રાહુલ દ્રવિડ 2016 અંડર-19 વર્લ્ડકપથી તેમના પર નજર ગડાવીને બેઠા છે. તેઓ હાલમાં ભારત એ સાથે ઈંગ્લેન્ડના પ્રવાસ પર પણ ગયા હતા. તે ઉપરાંત આઈપીએલ દરમિયાન ઝહિર ખાન પણ આ ખેલાડીના પેટભરીને વખાણ કરી ચૂક્યો છે.